CELEX: 31999D0555
Language: hr
Date: 1999-07-22 00:00:00
Title: 1999/555/EZ: Odluka Komisije od 22. srpnja 1999. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja BAS 656H (dimetenamida-p), AC 900001 (pikolinafena), ZA 1963 (pikoksistrobina) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćeno pod brojem dokumenta C(1999) 2276)  Tekst značajan za EGP

03/Sv. 002
            
            
               HR
            
            
               Službeni list Europske unije
            
            
               158
            
         31999D0555
   
               L 210/22
            
            
               SLUŽBENI LIST EUROPSKE UNIJE
            
            
               22.07.1999.
            
         
      ODLUKA KOMISIJE
   
   od 22. srpnja 1999.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja BAS 656H (dimetenamida-p), AC 900001 (pikolinafena), ZA 1963 (pikoksistrobina) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćeno pod brojem dokumenta C(1999) 2276)
   (Tekst značajan za EGP)
   (1999/555/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Odlukom Komisije 1999/1/EZ (2), a posebno njezin članak 6. stavak 3.,
   
               (1)
            
            
               budući da Direktiva 91/414/EEZ (dalje u tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici;
            
         
               (2)
            
            
               budući da su podnositelji zahtjeva dostavili nadležnim tijelima država članica dokumentaciju za tri aktivne tvari s ciljem uvrštenja u Prilog I. Direktivi;
            
         
               (3)
            
            
               budući da je 16. travnja 1999. BASF AG dostavio njemačkim nadležnim tijelima dokumentaciju za aktivnu tvar BAS 656H (dimetenamid-p);
            
         
               (4)
            
            
               budući da je 10. svibnja 1999. Cyanamid Agro NV/SA dostavio njemačkim nadležnim tijelima dokumentaciju za aktivnu tvar AC 900001 (pikolinafen);
            
         
               (5)
            
            
               budući da je 26. svibnja 1999. Zeneca Agrochemicals dostavio irskim nadležnim tijelima dokumentaciju za aktivnu tvar ZA 1963 (pikoksistrobin);
            
         
               (6)
            
            
               budući da su navedena nadležna tijela obavijestila Komisiju o rezultatima prvog razmatranja cjelovitosti dokumentacije u vezi s podacima i informacijama predviđenim Prilogom II., i za barem jedno sredstvo za zaštitu bilja koje sadrži aktivnu tvar, Prilogom III. Direktivi; budući da su stoga u skladu s odredbama članka 6. stavka 2., podnositelji zahtjeva dostavili dokumentaciju Komisiji i ostalim državama članicama;
            
         
               (7)
            
            
               budući da je dokumentacija za BAS 656H (dimetenamid-p), AC 900001 (pikolinafen), ZA 1963 (pikoksistrobin) upućena Stalnom odboru za biljno zdravstvo 10. lipnja 1999.;
            
         
               (8)
            
            
               budući da se u članku 6. stavku 3. Direktive traži potvrda na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi;
            
         
               (9)
            
            
               budući da je takva potvrda potrebna kako bi se nastavilo detaljno razmatranje dokumentacije kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete propisane člankom 8. stavkom 1. Direktive, a posebno uvjeta da se izvrši detaljna procjena aktivnih tvari i sredstava za zaštitu bilja u vezi sa zahtjevima Direktive;
            
         
               (10)
            
            
               budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
            
         
               (11)
            
            
               budući da je između država članica i Komisije dogovoreno da će Njemačka nastaviti detaljno razmatranje dokumentacije za BAS 656H (dimetenamid-p) i AC 900001 (pikolinafen) te da će Irska nastaviti detaljno razmatranje dokumentacije za ZA 1963 (pikoksistrobin);
            
         
               (12)
            
            
               budući da će Njemačka i Irska obavijestiti o zaključcima svojih razmatranja te će uz njih Komisiji dostaviti sve preporuke za uvrštenje ili neuvrštenje kao i sve uvjete koji se na to odnose što je prije moguće, a najkasnije u roku od jedne godine; budući da će po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo;
            
         
               (13)
            
            
               budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
            
         DONIJELA JE OVU ODLUKU:
   Članak 1.
   Sljedeća dokumentacija u načelu udovoljava zahtjevima za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktive, uzimajući u obzir predložene uporabe:
   
               1.
            
            
               Dokumentacija koju je dostavio BASF AG Komisiji i državama članicama s ciljem uvrštenja BAS 656H (dimetenamida-p) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 10. lipnja 1999.;
            
         
               2.
            
            
               Dokumentacija koju je dostavio Cyanamid Agro NV/SA Komisiji i državama članicama s ciljem uvrštenja AC 900001 (pikolinafena) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 10. lipnja 1999.;
            
         
               3.
            
            
               Dokumentacija koju je dostavio Zeneca Agrochemicals Komisiji i državama članicama s ciljem uvrštenja ZA 1963 (pikoksistrobina) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 10. lipnja 1999.
            
         Članak 2.
   Ova je Odluka upućena državama članicama.
   
      Sastavljeno u Bruxellesu 22. srpnja 1999.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 230, 19.8.1991., str. 1.
   
      (2)  SL L 21, 28.1.1999., str. 21.